CELEX: 22009D0020(01)
Language: hu
Date: 2008-02-05 00:00:00
Title: Az EGT Vegyes Bizottság 20/2009 határozata ( 2009. február 5. ) az EGT-megállapodás XXII. mellékletének (Társasági jog) módosításáról

19.3.2009   
            
            
               HU
            
            
               Az Európai Unió Hivatalos Lapja
            
            
               L 73/59
            
         
      AZ EGT VEGYES BIZOTTSÁG 20/2009 HATÁROZATA
   
   (2009. február 5.)
   az EGT-megállapodás XXII. mellékletének (Társasági jog) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás XXII. mellékletét a 2008. április 25-i 59/2008 EGT vegyes bizottsági határozat (1) módosította.
            
         
               (2)
            
            
               Az egyes harmadik országbeli könyvvizsgálók és könyvvizsgáló jogalanyok könyvvizsgálói tevékenységére vonatkozó átmeneti időszakról szóló, 2008. július 29-i 2008/627/EK bizottsági határozatot (2) bele kell foglalni a megállapodásba,
            
         A KÖVETKEZŐKÉPPEN HATÁROZOTT:
   1. cikk
   A megállapodás XXII. mellékletének szövege a 10f. pontot (2006/43/EK európai parlamenti és tanácsi irányelv) követően a következő ponttal egészül ki:
   
               „10fa.
            
            
               
                  32008 D 0627: a Bizottság 2008. július 29-i 2008/627/EK határozata egyes harmadik országbeli könyvvizsgálók és könyvvizsgáló jogalanyok könyvvizsgálói tevékenységére vonatkozó átmeneti időszakról (HL L 202., 2008.7.31., 70. o.).”
            
         2. cikk
   A 2008/627/EK határozatnak az Európai Unió Hivatalos Lapjának EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2009. február 6-án lép hatályba, feltéve, hogy az EGT Vegyes Bizottság a megállapodás 103. cikkének (1) bekezdésében előírt összes bejelentést megkapta (3).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell közzétenni.
   
      Kelt Brüsszelben, 2009. február 5-én.
      
         
            az EGT Vegyes Bizottság részéről
         
         
            az elnök
         
         Alan SEATTER
         
      
   
   
      (1)  HL L 223., 2008.8.21., 60. o.
   
      (2)  HL L 202., 2008.7.31., 70. o.
   
      (3)  Alkotmányos követelmények fennállását jelezték.
   
      A szerződő felek együttes nyilatkozata a 2008/627/EK bizottsági határozatnak a megállapodásba foglalásáról szóló 20/2009 határozatról
      
         „Az egyes harmadik országbeli könyvvizsgálók és könyvvizsgáló jogalanyok könyvvizsgálói tevékenységére vonatkozó átmeneti időszakról szóló, 2008. július 29-i 2008/627/EK bizottsági határozat számos cikke harmadik országokkal kapcsolatos egyenértékűségre vonatkozó előzetes határozatokkal foglalkozik. E határozat megállapodásba foglalása nem sérti az EGT-megállapodás hatályát.”